শেয়ারবাজারে আরও পতন
দেশের শেয়ারবাজারে দরপতন থামছে না। সোমবারও ঢাকা স্টক এক্সচেঞ্জে (ডিএসই) বেশির ভাগ কোম্পানির শেয়ারের দাম কমেছে। ফলে কমেছে মূল্যসূচক ও বাজার মূলধন। দিন শেষে ডিএসইর সূচক কমেছে ৩২ পয়েন্ট। একইভাবে কমেছে লেনদেন। বিশ্লেষকরা বলছেন, বিনিয়োগকারীদের আস্থা সংকটে বাজারে এভাবে পতন হচ্ছে। 





বাজার বিশ্লেষণে দেখা গেছে, ডিএসইতে সোমবার ৩৯৩টি কোম্পানির ১৪ কোটি ৮৬ লাখ শেয়ার লেনদেন হয়েছে। যার মোট মূল্য ৪৭৮ কোটি ২৩ লাখ টাকা। এরমধ্যে দাম বেড়েছে ৭৫টি কোম্পানির শেয়ারের, কমেছে ২৮৫টি এবং অপরিবর্তিত রয়েছে ৩৩টি কোম্পানির শেয়ারের দাম। ডিএসইর ব্রড সূচক আগের দিনের চেয়ে ৩২ পয়েন্ট কমে ৫ হাজার ৬৫৩ পয়েন্টে নেমে এসেছে। ডিএসই-৩০ মূল্যসূচক ২ পয়েন্ট কমে ১ হাজার ৯৮২ পয়েন্টে নেমে এসেছে। ডিএসই শরিয়াহ সূচক ৮ পয়েন্ট কমে ১ হাজার ২৩৮ পয়েন্টে নেমে এসেছে। ডিএসইর বাজার মূলধন আগের দিনের চেয়ে কমে ৭ লাখ ৪ হাজার কোটি টাকায় নেমে এসেছে। 




শীর্ষ দশ কোম্পানি: সোমবার ডিএসইতে যেসব প্রতিষ্ঠানের শেয়ার বেশি লেনদেন হয়েছে সেগুলো হলো-এশিয়াটিক ল্যাবরেটরিজ, গোল্ডেন সন, স্যালভো কেমিক্যাল, আলিফ ইন্ডাস্ট্রিজ, তৌফিকা ফুডস, রবি আজিয়াটা, ফু-ওয়াং সিরামিক, বেস্ট হোল্ডিংস, প্যারামাউন্ট ইন্স্যুরেন্স এবং সেন্ট্রাল ফার্মা। ডিএসইতে একই দিন যেসব প্রতিষ্ঠানের শেয়ারের দাম বেশি বেড়েছে সেগুলো হলোÑপ্যারামাউন্ট ইন্স্যুরেন্স, গোল্ডেন সন, শাশা ডেনিমস, রবি আজিয়াটা, ফার্মা এইডস, স্যালভো কেমিক্যাল, পূবালী ব্যাংক, মিডল্যান্ড ব্যাংক, দেশবন্ধু পলিমার ও কোহিনূর কেমিক্যাল। অন্যদিকে যেসব প্রতিষ্ঠানের শেয়ারের দাম বেশি কমেছে সেগুলো হলো-ইন্টারন্যাশনাল লিজিং, এডিএন টেলিকম, খুলনা প্রিন্টিং, ক্যাপিটেক গ্রামীণ ব্যাংক গ্রোথ ফান্ড, সোনারগাঁ টেক্সটাইল, ডেল্টা স্পিনার্স, লংকা-বাংলা ফাইন্যান্স, ইস্টার্ন কেবলস, জুট স্পিনার্স এবং প্রগতি ইন্স্যুরেন্স।

দেশের শেয়ারবাজারে দরপতন থামছে না। সোমবারও ঢাকা স্টক এক্সচেঞ্জে (ডিএসই) বেশির ভাগ কোম্পানির শেয়ারের দাম কমেছে। ফলে কমেছে মূল্যসূচক ও বাজার মূলধন। দিন শেষে ডিএসইর সূচক কমেছে ৩২ পয়েন্ট। একইভাবে কমেছে লেনদেন। বিশ্লেষকরা বলছেন, বিনিয়োগকারীদের আস্থা সংকটে বাজারে এভাবে পতন হচ্ছে।